钦定古今图书集成/明伦汇编/闺媛典/第147卷 > 郝子津妻任氏
## 钦定古今图书集成/明伦汇编/闺媛典/第147卷 > 郝子津妻任氏

按《邯郸县志》：任氏，郝子津妻。幼有殊色，聪明知大义。
年十九，夫亡。子未数月，家贫甚，与寡姑苦相守，日夕
抱姑泣。久之，自解曰：“第令郝氏有儿，吾姑得终天年，
即可报死者于地下。”乃名其孤曰鮤，鮤烈同声，明不
二也。事姑极孝，教子极严，子卒成进士，为吏部尚书。
氏年八十，受其荣养。